Grootkolmuskejaatkat - Wikipedia
Die Grootkolmuskejaatkat (Genetta tigrina) kom voor aan die suidelike en oostelike kusgebiede van Suid-Afrika.
Die soogdier kan tot 3.2 kg groot word en is wit of gryswit met swart kolle, ringe en strepe. Die stert is donker met wit ringe. Van die skouers, al op die ruggraat langs tot by die stertbasis, is 'n strook donker hare. Daar is wit kolle onder die oë en die wange is ook wit; dit word geskei deur donkerbruin strepe vanuit die hoeke van die oë. Die ore is rond en regop. Die sterte eindig in 'n swart punt en die ken is wit. Daar is geen verskille tussen die geslagte nie.
Die diere verkies waterryke gebiede met genoeg onderbos en hulle eet: rotte, muise, sprinkane, kewers, voëls, spinnekoppe, krieke en paddas.
Hulle is naglewend en kom na sononder uit. Hulle slaap bedags in ou erdvark- of springhaasgate of hol boomstamme. Hulle beweeg meerendeels op die grond maar kan ook boomklim. Die dier kom nog buite bewaringsgebiede voor. Twee tot vyf kleintjies word na 'n dratyd van ±2 maande tussen Augustus en Maart gebore. Die lewensduur is ±13 jaar. Hulle natuurlike vyande is die luiperd, leeu en die luislang.
Wikispecies het meer inligting oor: Grootkolmuskejaatkat
↑ Gaubert, P. & Hoffmann, M. (2008). Genetta tigrina. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 24 Maart 2009.
Ontsluit van "https://af.wikipedia.org/w/index.php?title=Grootkolmuskejaatkat&oldid=1387432"	Kategorieë: IUBN Rooilys veilige spesiesSiwetkatte en muskeljaatkatte	Navigasie-keuseskerm
AragonésБългарскиBrezhonegCatalàCebuanoČeštinaDeutschEnglishEspañolEuskaraفارسیFrançaisעבריתMagyarInterlinguaItaliano한국어LietuviųNedersaksiesNederlandsРусскийSvenskaУкраїнськаTiếng ViệtWinaray粵語	Wysig skakels	Die bladsy is laas op 29 September 2015 om 19:11 bygewerk.